ନୂଆଦିଲ୍ଲୀ : ଅଭିନେତା ରାହୁଲ ରୟଙ୍କ ଆଜି ଜନ୍ମଦିନ । ଆଜି ସେ ତାଙ୍କର ୫୩ତମ ଜନ୍ମଦିନ ପାଳନ କରୁଛନ୍ତି । ମହେଶ ଭଟ୍ଟଙ୍କ ନିର୍ଦ୍ଦେଶିତ ଫିଲ୍ମ ' ଆଶିକି' ପାଇଁ ବେଶ ଲୋକପ୍ରିୟତା ହାସଲ କରିଥିଲେ ରାହୁଲ । ଏହାପରେ ଅଚାନକ୍ ଭାବେ ଲାଇମଲାଇଟରୁ ଦୂରେଇ ଯାଇଥିଲେ ସେ ଏବଂ କିଛି ବର୍ଷ ପରେ ପୁଣି ବିଗ୍ବସ୍ ସିଜିନ୍ ୧ ରେ ସେ ନଜର ଆସିଥିଲେ । ତେବେ ଆଜି ତାଙ୍କ ଜନ୍ମଦିନ ଅବସରରେ ଆସନ୍ତୁ ଜାଣିବା ତାଙ୍କର କିଛି ଖାସ୍ କଥା ।
ରାହୁଲ ଫିଲ୍ମ 'ଆଶିକି'ରେ କାମ କରିବା ପରେ , ତାଙ୍କ ପାଖରେ ଅନେକ୍ ଫିଲ୍ମର ଅଫର ଥିଲା । ଏବଂ ସେ ଅନ୍ୟ ଫିଲ୍ମ ପାଇଁ ଦିନରାତି ଧରି ବହୁତ୍ କଠିନ ପରିଶ୍ରମ କରିଛନ୍ତି ।
ଏହାପରେ ଧିରେଧିରେ ତାଙ୍କର ଚମକ କମିବାରେ ଲାଗିଲା । ତାଙ୍କୁ ଫିଲ୍ମ ନମିଳିବା ଫଳରେ ସେ ଅଷ୍ଟ୍ରେଲିଆ ଚାଲି ଯାଇଥିଲେ । ଏହାପରେ ଦର୍ଶକ ତାଙ୍କୁ ଧିରେଧିରେ ଭୂଲିବା ଆରମ୍ଭ କରିଥିଲେ । କିନ୍ତୁ 'ବିଗ୍ବସ୍' ତାଙ୍କୁ ପୁଣି ଥରେ ଏକ ନୂଆ ନାଁ ଦେଇଥିଲା । ବିଗ୍ବସ୍ ରେ ସେ ଭାଗ ନେଇଥିଲେ ଏବଂ ଏହାର ବିଜେତା ମଧ୍ୟ ହୋଇଥିଲେ ।
ଏବେ ସେ ମୁମ୍ବାଇରେ ରହିବା ସହିତ , ପୁଣି ଥରେ ଖୁବ୍ ଶୀଘ୍ର ସେ ଇଣ୍ଡଷ୍ଟ୍ରିକୁ ଫେରିବାକୁ ଯାଉଛନ୍ତି । ଏକ ପ୍ରଡକ୍ସନ୍ ହାଉସ ମଧ୍ୟ ଖୋଲିଛନ୍ତି ସେ । ଏବେ ସୋସିଆଲ ମିଡିଆରେ ବେଶ ଆକ୍ଟିଭ ରହୁଥିବା ନଜର ଆସୁଛନ୍ତି ରାହୁଲ । ତେବେ ଆଜି ତାଙ୍କ ଜନ୍ମଦିନ ଅବସରରେ ତାଙ୍କୁ ଜନ୍ମଦିନର ଶୁଭେଚ୍ଛା ।
